
МИНИСТЕРСТВО НА ВЪТРЕШНИТЕ РАБОТИ
Рег. № 8121р-19859/23.10.2026 г.

ОБЯВЛЕНИЕ
На основание чл. 10а, ал. 2 от Закона за държавния служител (ЗДСл), чл. 14 от Наредбата за провеждане на конкурсите и подбора при мобилност на държавни служители (НПКПМДСл), т. I от заповед № 8121з-1065/24.06.2026 г. на министъра на вътрешните работи за възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед № 8121К-15691/21.10.2026 г., обявявам конкурс за заемане на 1 (една) вакантна длъжност:
ДЪРЖАВЕН ЕКСПЕРТ 

в отдел „Административни разследвания“ при дирекция „Защита на финансовите интереси на Европейския съюз (АФКОС)“ - МВР, длъжностно ниво 5, съгласно Класификатора на длъжностите в администрацията, наименование на длъжностното ниво: експертно ниво 1Б.
І. Минимални изисквания и специфични изисквания за заемане на длъжността:

1. Минимална образователно-квалификационна степен: „магистър“;

2. Професионален опит – 4 години и/или II младши ранг;
3. Област на висшето образование - съгласно ПМС 125/24.06.2002 г.;

4. Професионално направление - съгласно ПМС 125/24.06.2002 г.;
5. Владеене на английски език с ниво В1 или по–високо, съгласно изискванията на Общата европейска езикова рамка и т. 15 от Приложението към чл. 108 от Правилник за устройството и дейността на Министерството на вътрешните работи;
6. Кандидатите да отговарят на изискванията на чл. 7 от Закона за държавния служител;

7. Да притежават или да получат разрешение за достъп до класифицирана информация до ниво на сигурност „Секретно“, определено на основание чл. 37, ал. 1 от Закона за защита на класифицирана информация (ЗЗКИ) в списък на длъжностите, за които се изисква достъп до съответното ниво на класифицирана информация, представляваща държавна тайна. Съгласно чл. 10д, ал. 4 от ЗДСл, актът за назначаване се издава в 14-дневен срок от получаване на разрешението за достъп, когато не е представен такъв документ.
II. Начин за провеждане на конкурса:

·  Решаване на тест за познания от професионалната област на длъжността и относно администрацията, в която е конкурсната длъжност;
·  Интервю.
III. Необходими документи, място и срок на подаването им:

1.
Писмено заявление за участие в конкурса по образец съгласно Приложение № 3 към чл. 17, ал. 2 от НПКПМДСл;
2.
Декларация по чл. 17, ал. 3, т. 1 от НПКПМДСл - по образец;
3.
Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4.
Копие от документите, които удостоверяват продължителността на професионалния опит;
5.
Други документи, свързани с изискванията за заемане на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и ППЗЗКИ.
Съгласно чл. 14, ал. 4 от НПКПМДСл, българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

Подаване на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: konkursi-zdsl@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от публикуване на обявлението за конкурса, на адрес: гр. София, ул. „Георги Сава Раковски“ № 112, сградата на дирекция „Защита на финансовите интереси на Европейския съюз“ (АФКОС)“ - МВР, всеки работен ден от 10:00 до 11:30 часа и от 14:00 до 16:30 часа., телефон за справки и допълнителна информация - 02/982 49 90 и 02/982 29 66.
IV. Описание на длъжността, съгласно длъжностната характеристика:
·  Изготвя високо професионални експертни анализи, прогнози и становища, във връзка с направлението на дейност на отдела;

·  Извършва анализ и оценка на информацията съдържаща се в получените в дирекция „Защита на финансовите интереси на Европейския съюз (АФКОС)“ - МВР сигнали за нередности, засягащи финансовите интереси на ЕС и извършва проверки по тях;

·  Извършва административни проверки за идентифициране на нередности, засягащи финансовите интереси на ЕС (административни разследвания), по инициатива на дирекция „Защита на финансовите интереси на Европейския съюз (АФКОС)“ - МВР или по искане на ОЛАФ;

·  Взема всички мерки за осигуряване на своевременно, законосъобразно и правилно извършване на административното разследване;

·  Събира доказателства и извършва необходимите действия, съобразно законовите и подзаконовите нормативни актове, регулиращи дейността;

·  Системно докладва на началника на отдела за хода на административното разследване, като обсъжда възможните версии и всички други въпроси от значение за законосъобразно и успешно приключване на разследването;

·  Основава решенията си върху доказателствени материали, които събира и проверява лично и върху вътрешното си убеждение;

·  Извършва проверки на място самостоятелно и/или съвместно с компетентните органи от други структури;

·  Планира дейността по възложените му административни разследвания, като набелязва действията и последователността в която да се извършват;

·  Своевременно, законосъобразно, правилно, точно, изчерпателно и мотивирано съставя заключителните доклади от административните разследвания;
·  Изготвя своевременни, законосъобразни, правилни, точни, изчерпателни и мотивирани препоръки за предприемане на действия от компетентните институции, във връзка с идентифицирани нередности, засягащи финансовите интереси на Европейския съюз, вследствие на извършените административни разследвания;

·  Изготвя анализи, доклади и отчети, във връзка с дейността на отдела.

·  Осъществява сътрудничество и координира дейността в областта на борбата с нередности със средства на ЕС, като участва в международни срещи, работни групи, конференции и други. 

V. Граници (от-до) на заплатата, определена за длъжността за степен 1 - от 620,20 евро до 1379 евро, съгласно Наредба за заплатите на служителите в държавната администрация.
При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
VI. Брой работни места, за които е обявен конкурс за длъжността: 1 бр.
VII. Списъци и други съобщения във връзка с конкурса да бъдат обявявани на електронната страница на дирекция „Човешки ресурси” - МВР - в интернет и интранет.
                                                                                ВПД АДМИНИСТРАТИВЕН 

                                                                                СЕКРЕТАР НА МВР:

